Javna rasprava o Nacrtu zakona o gasu Federacije Bosne i Hercegovine

Predstavnički dom Parlamenta Federacije BiH je, na 21. redovnoj sjednici održanoj 28.05.2025. godine razmatrao Nacrt zakona o gasu Federacije Bosne i Hercegovine i tom prilikom usvojio zaključak kojim prihvata Nacrt zakona o gasu Federacije Bosne i Hercegovine i zadužuje predlagača da organizuje i provede javnu raspravu u trajanju od 30 dana.

Dom naroda Parlamenta Federacije Bosne i Hercegovine je na 19. redovnoj sjednici održanoj 16.06.2025. godine, razmatrao Nacrt zakona o gasu Federacije Bosne i Hercegovine i tom prilikom usvojio zaključak kojim prihvaća Nacrt zakona o gasu Federacije Bosne i Hercegovine i zadužuje Vladu Federacije Bosne i Hercegovine da organizira i provede javnu raspravu u trajanju od 30 dana.

Postupajući u skladu s navedenim zaključcima, a s ciljem sačinjavanja što kvalitetnijeg teksta Prijedloga zakona o gasu Federacije Bosne i Hercegovine i šireg uključivanja svih zainteresiranih strana Federalno ministarstvo energije rudarstva i industrije obavještava zainteresovana lica da primjedbe, sugestije i prijedloge na Nacrt Zakona o gasu Federacije Bosne i Hercegovine mogu dostaviti na adresu Federalnog ministarstva

energije, rudarstva i industriije
Alekse Šantića b.b, 88000 Mostar.

ili na elektronsku adresu sektor.energije@fmeri.gov.ba najkasnije **do 02.08.2025.** godine.

Nacrt zakona o gasu Federacije Bosne i Hercegovine - bosanski jezik

Nacrt zakona o plinu Federacije Bosne i Hercegovine - hrvatski jezik

Nacrt zakona o gasu Federacije Bosne i Hercegovine - srpski jezik

Zaključak Predstavničkog doma Parlamenta Federacije BiH

Zaključak Doma naroda Parlamenta Federacije BiH

Uz javne rasprave o tekstu Nacrta zakona o gasu Federacije Bosne i Hercegovine ovo Ministarstvo je s ciljem upoznavanja javnosti s planiranim projektima i aktivnostima iz oblasti prirodnog gasa planiralo održati i prezentaciju pod nazivom: Infrastrukturni projekti i reforma BH Gasa.

Održavanje Javnih rasprava o tekstu Nacrta zakona o gasu Federacije Bosne i Hercegovine i Prezentacije pod nazivom: Infrastrukturni projekti i reforma BH Gasa.

planirano je kako slijedi:

|  |  |  |  |  |
| --- | --- | --- | --- | --- |
| Red.br. | Mjesto održavanja | Datum održavanja | Vrijeme održavanja javne rasprave o tekstu Nacrtu zakona o gasu Federacije BiH | Vrijeme održavanja prezentacije:*Infrastrukturni projekti i reforma BH Gasa* |
| 1. | **Sarajevo**Privredna/Gospodarska komora Federacije BiH, Branislava Đurđeva 10 | 02.07.2025. | 10:00 – 12:00 | 12:00 – 13:00 |
| 2.  | **Orašje**Zgrada Vlade Županije Posavske, Tridesetšesta ulica 33B | 03.07.2025. | 12:30 – 14:00 | 14:00 – 15:00 |
| 3. | **Tuzla**Kantonalna privredna komora Tuzla, Trg slobode bb | 04.07.2025. | 10:00 – 11:30 | 11:30 – 12:30 |
| 4. | **Zenica**Privredna komora Zeničko-dobojskog kantonaMehmedalije Tarabara 15  | 07.07.2025. | 09:00 – 10:30 | 10:30 – 11:30 |
| 5. | **Travnik** | 07.07.2025. | 13:30 – 15:00 | 15:00 – 16:00 |
| 6. | **Bihać**Privredna komora USK, Trg Maršala Tita bb | 08.07.2025. | 10:00 – 11:30 | 11:30 – 12:30 |
| 7. | **Livno** | 09.07.2025. | 09:30 – 11.00 | 11:00 – 12:00 |
| 8. | **Mostar**Privredna/Gospodarska komora Federacije BiH, Kneza Domagoja 12 | 14.07.2025. | 11:30 – 13:30  | 13:30 – 14:30 |
| 9. | **Široki Brijeg** | 15.07.2025. | 10:30 – 12:00  | 12:00 – 14:30 |
| 10. | **Goražde**Biznis centar Goražde, Sinan paše Sijerčića 19  | 16.07.2025. | 11:30 – 13.00 | 13:00 – 14:00 |

Za Javne rasprave kojim nije određena lokacija održavanja ista će biti oglašena naknadno na ovoj stranici kao i sve eventualne izmjene termina i lokacijaodržavanja Javnih rasprava.